ইউনিসেফ ও বিশ্ব স্বাস্থ্য সংস্থা (২০০২) বলে যে শিশুকে জন্মের প্রথম ছয় মাস শুধুমাত্র মায়ের বুকের দুধ খাওয়ানো উচিত (অন্য কোনো তরল, খাদ্য বা পানি নয়)। ২০০৪ সালে জাতীয় পুষ্টি নীতিমালা ও কৌশল-এর অধীনে একটি পুষ্টি প্রোগ্রাম ৬ মাস বয়স পর্যন্ত শুধুমাত্র মায়ের বুকের দুধ এবং দুই বছর বয়স পর্যন্ত মায়ের বুকের দুধের পাশাপাশি নরম খাবার খাওয়ানোর ব্যাপারে প্রচার প্রচারণা চালায়। ৬ মাসের আগে বুকের দুধের বদলে অন্য কিছু খাওয়ালে দুধপানে বিভিন্ন জটিলতা দেখা দেয়। বিকল্প খাদ্য যেমন বিভিন্ন ফর্মুলা পাউডার, দুধ বা গুঁড়াদুধ ইত্যাদিতে পানি মিশানো হয় এবং খুব সামান্য পরিমাণই ক্যালরি থাকে সেখানে। এছাড়াও সম্ভাব্য দুষণের কারণেও শিশু বিভিন্ন রোগে আক্রান্ত হতে পারে। নেপালের ১৯৯২ সালের দুগ্ধপান বিকল্প আইন (২০৪৯)-তে দুগ্ধপানে সুরক্ষা এবং অবৈধ ও অযাচিত দুগ্ধপান বিকল্প খাদ্য বিক্রয় ও বণ্টন নিয়ন্ত্রণকে প্রসার করার জন্য উদ্যোগ গ্রহণ করা হয়।

৬ মাস পর একটি শিশুর বৃদ্ধির জন্য পর্যাপ্ত সম্পুরক খাবার গ্রহণ করা প্রয়োজন। উপযুক্ত সম্পুরক খাদ্য গ্রহণের অভাবে একটি শিশু অপুষ্টি ও ঘন ঘন বিভিন্ন রোগে আক্রান্ত হয় যা তাকে মৃত্যুর দিকে ঠেলে দিতে পারে। তবে, সম্পুরক খাদ্যের পাশাপাশি দুই বছর বা তার অধিক বয়স পর্যন্ত মায়ের বুকের দুধ পান করা উচিত।

রাজনৈতিক প্রভাব
নবজাতক ও শিশুদের মাতৃদুগ্ধ পান বিষয়ক কার্যক্রম
নেপালের সড়ক দুর্ঘটনা
এইচআইভি/এইডস